Rússneskur skólastjóri notaði stolinn hugbúnað
Dómstóll í Rússlandi dæmdi í dag skólastjóra í rússnesku þorpi sekan um að hafa haft stolinn hugbúnað frá Microsoft í tölvum sem nemendur hans síðan notuðu. Dómstóllinn hefur dæmt manninn til þess að greiða 5.000 rúblna sekt (sem jafngildir um 12.500 kr.).
Réttarhöldin yfir Alexander Ponosov hafa víða vakið mikla athygli, en honum er gert að sök að hafa brotið gegn höfundarréttarlögum en í ljós kom að sjóræningjaútgáfur af Windows-stýrikerfinu og Office-hugbúnaðinum inn á skólatölvurnar. Fjölmiðlar í Rússlandi hafa sýnt málinu mikinn áhuga og setja það upp sem baráttu heiðarlegs manns við öflugt risafyrirtæki.
Microsoft hefur hinsvegar margítrekað að það hafi ekkert með málið að gera, en málið er í höndum rússneskra saksóknara í Úralfjöllum þar sem skóli Ponosovs er.
"Rússnesk yfirvöld hófu málaferlin gegn Ponosov í samræmi við rússnesk lög," sagði í yfirlýsingu sem Microsoft sendi frá sér í kjölfar dómsuppkvaðningarinnar. "Microsoft er hvorki upphafsmaður málsins né hyggst grípa til aðgerða gegn Ponosov."
Ponosov hefur hinsvegar lýst yfir sakleysi sínu. Hann segir að hugbúnaðurinn hafi verið til staðar í tölvunum þegar skólinn fékk þær. Lögmaður skólastjórans hefur sagt að hann muni áfrýja úrskurðinum.
"Hann vissi (að hann væri að brjóta lögin) og nota þessi forrit ólöglega í tölvufræðitímum," sagði saksóknarinn Natalya Kurdoyakova í viðtali við fjölmiðla.
Ponosov var fundinn sekur um að hafa ollið Microsoft tjóni sem nemur 266.000 rúblum (sem jafngildir um 640.000 kr.). 5.000 rúblna sektin samsvarar mánaðarlaunum skólastjórans.
Dómstóll í Rússlandi dæmdi í dag skólastjóra í rússnesku þorpi sekan um að hafa haft stolinn hugbúnað frá Microsoft í tölvum sem nemendur hans síðan notuðu.
Dómstóllinn hefur dæmt manninn til þess að greiða 5.000 rúblna sekt (sem jafngildir um 12.500 kr.).
Réttarhöldin yfir Alexander Ponosov hafa víða vakið mikla athygli, en honum er gert að sök að hafa brotið gegn höfundarréttarlögum.
Fjölmiðlar í Rússlandi hafa sýnt málinu mikinn áhuga og setja það upp sem baráttu heiðarlegs manns við öflugt risafyrirtæki.
Microsoft hefur hinsvegar margítrekað að það hafi ekkert með málið að gera.
Ponosov hefur hinsvegar lýst yfir sakleysi sínu.